Ащ тапашъхьэ нафэу къырегъэтаджэ цIыфыкIэм итеплъэ: лэжьакIомэ къахэкIыгъ, гъэсэныгъэм джыри хэщагъэгоп, ау цIыфыгъэшхо хэлъ, ыгу къабзэ. Мы героим псынкIэ дэдэу зэкIэ къыдэхъурэп, хэбзэжъмэ апэшIуекIон фаеу мэхъу, ау гъогоу хихыгъэм тек1рэп. Ц1ыфык1эм иобразэу къытхэрэр шэн зэфэшъхьафхэмкIэ къегъэлъагъо, цIыфэу а шэн зэфэшъхьафхэр зезыхьэхэрэр уахътэм дештэх, ащ ифэмэ-бжьымэ атет. Мыхэмэ, зизэрар къэкIорэ хэбзэжъхэм апэшIуекIозэ, кIэу къежьэрэр зыхащэ. Писателым итворчествэ щыпхырещых щыIакIэр зэзыхъокIзэ ыпэ лъызгъэкIотэрэ цIыф шэнхэр.